အင့်စကိပ်

အင့်စကိပ် () ဆိုသည်မှာ ဗက်တာ ဂရပ်ဖစ် တည်းဖြတ်ရေး ဆော့ဝဲလ်တစ်မျိုးဖြစ်ပြီး ကာတွန်းများ၊ Clip art များ၊ လိုဂိုပုံများ၊ စာစီစာရိုက် ပုံနှိပ်မှုများ၊ Diagram ပုံများ နှင့် flowcharts များကဲ့သို့သော Drawing ပုံရေးဆွဲခြင်းနှင့် နည်းပညာပိုင်းဆိုင်ရာ သရုပ်ဖော်ပုံ ဖန်တီးမှုများအတွက် အသုံးပြုသည်။ ၎င်းသည် ပုံနှိပ်ရာတွင်လည်းကောင်း၊ ဖန်သားမျက်နှာပြင်ထက် ပုံဖော်ရာတွင်လည်းကောင်း  raster ဂရပ်ဖစ်ကဲ့သို့ pixels အရေအတွက် ပုံသေကန့်သတ်ထားခြင်း-မရှိဘဲ ရုပ်ပုံ ကြည်လင်ပြတ်သားမှုအား အကန့်အသတ်မရှိ ပြုလုပ်နိုင်စေသည့် vector ဂရပ်ဖစ်ကို အသုံးပြုထားသည်။  Inkscape သည် အခမဲ့ ရယူအသုံးပြုနိုင်သော ဆော့ဝဲလ်ဖြစ်ရုံသာမက ရင်းမြစ်ကုတ် လွတ်လပ်စွာ ရယူပြင်ဆင်နိုင်သော open-source ဆော့ဝဲလ်လည်းဖြစ်လေသည်။ ၎င်းအား GNU အထွေထွေ အများပြည်သူပိုင် လိုင်စင် (GNU General Public License - GPL) 2.0 သို့မဟုတ် ၎င်းနောက် ထွက်ရှိသော လိုင်စင်အောက်တွင် သတ်မှတ်ထားသည်။

အင့်စကိပ် တွင် နည်းပညာ စံနှုန်းအားဖြင့် စကေးချနိုင်သော ဗက်တာ ဂရပ်ဖစ် () format အား ၎င်း၏အဓိက file format အဖြစ် အသုံးပြုထားပြီး ၎င်း format ကို ဝဘ်ဘရောက်ဆာများအပါအဝင် အခြားသော အပလီကေးရှင်းများစွာမှလည်း ပံ့ပိုးပေးထားသည်။ Adobe Illustrator (AI), Encapsulated PostScript (EPS), PDF, PostScript (PS) နှင့် PNG အပါအဝင် အမျိုးမျိုးသော ဖိုင်ဖော်မတ်များကို ထည့်သွင်းခြင်းနှင့် ပုံဖော်ခြင်း၊ ထုတ်ယူခြင်းများကိုလည်း ဆောင်ရွက်နိုင်သည်။

 သမိုင်းကြောင်း 
Inkscape သည် ဂရပ်ဖစ် တည်းဖြတ်ရေး ဆော့ဝဲလ်တစ်ခုဖြစ်သော Sodipodi ဟုအမည်ပေးထားသော ပရောဂျက်ဖြင့် ၂၀၀၃ ခုနှစ်တွင် ကနဦး စတင်ခဲ့သည်။ Sodipodi ကို ၁၉၉၉ ခုနှစ်တွင် တီထွင်ခဲ့ပြီး Raph Levien ၏ GNOME Illustration Application (Gill) အပေါ် အခြေခံထားသည်။ Inkscape ပရောဂျက်၏ အဓိကဦးစားပေးများထဲမှတစ်ခုမှာ GNOME Human Interface လမ်းညွှန်ချက်များကို လိုက်နာခြင်းဖြင့် အင်တာဖေ့စ်ညီညွတ်မှုရှိရန် နှင့် အသုံးပြုနိုင်ရန် ဖြစ်သည်။

ယခင်က Sodipodi ၏ Developer များအဖြစ် လုပ်ကိုင်ခဲ့ကြသူများဖြစ်သည့် Ted Gould၊ Bryce Harrington၊ Nathan Hurst နှင့် MenTaLguY တို့ လေးဦးသည် ပရောဂျက်အပေါ်ထားရှိသော ရည်မှန်းချက် သဘောထားကွဲလွဲမှု၊ ပြင်ပအဖွဲ့အစည်းများ၏ ပံ့ပိုးကူညီမှုများနှင့်ပတ်သက်၍ ပွင့်လင်းမြင်သာမှုနှင့် နည်းပညာဆိုင်ရာ သဘောထားကွဲလွဲမှုများအပေါ်ထောက်ပြ၍ ၎င်းပရောဂျက်နှင့် လမ်းခွဲခဲ့ကြပြီး Inkscape ကို ဦးဆောင်ခဲ့ကြသည်။ Inkscape သည် ပြီးပြည့်စုံမှုရှိသော SVG စံနှုန်းအား အကောင်အထည်ဖော်ရာ၌ ဖွံ့ဖြိုးတိုးတက်ရေးကို ရှေးရှုပြီး၊ Sodipodi သည် SVG ၏ စရိတ်စကမြင့်မားလာရန် ဖြစ်နိုင်ချေရှိသော vector ဂရပ်ဖစ် တည်းဖြတ်ရေးကို တီထွင်ဖန်တီးရန် အလေးပေးခဲ့သည်။

လမ်းခွဲပြီးနောက်ပိုင်း Inkscape ၏ Developer များသည် Programming Language အား C မှ C++ သို့ပြောင်းလဲ အသုံးပြုခဲ့ကြပြီး ၎င်း၏ အသုံးပြုသူ အင်တာဖေ့စ်ကို ပြန်လည်ဒီဇိုင်းထုတ်ကာ အင်္ဂါရပ်အသစ်များစွာကို ထည့်သွင်းခဲ့သည်။ Inkscape 0.91 ဗားရှင်းတွင် SVG 1.1 စံနှုန်းကို အပြည့်အဝအကောင်အထည်ဖော်နိုင်ခဲ့သည်။ ၎င်းသည် Mesh Gradients ကဲ့သို့သော SVG 1.2 နှင့် SVG 2.0 တို့၏ ပြီးစီးမှုမရှိသေးသော စံပြု အင်္ဂါရပ်များကို အကောင်အထည်ဖော်ခြင်းဖြင့် တိုးတက်မှုများ ဆက်လက်လုပ်ဆောင်ခဲ့သည်။ ၎င်းသည် CSS စံနှုန်းကိုလည်း ပံ့ပိုးပေးထားပြီး node-types နှင့် LPE သက်ရောက်မှုများကဲ့သို့ ၎င်း၏ကိုယ်ပိုင်အင်္ဂါရပ်များဖြင့် ဖော်မတ်ကို တိုးချဲ့ခဲ့သည်။

Inkscape သည် Google Summer of Code အစီအစဉ်တွင် ၂၀၀၅ ခုနှစ်မှစ၍ ပါဝင်ခဲ့သည်။

Inkscape ၏ အရင်းအမြစ်ကုဒ် သိုလှောင်မှုကို ၂၀၀၇ ခုနှစ် နိုဝင်ဘာလကုန်အထိ SourceForge မှ လက်ခံဆောင်ရွက်ပေးခဲ့သည်။ ၎င်းနောက် Launchpad ဝဘ်ဆိုက်သို့ပြောင်းရွေ့ခဲ့သည်။ ထိုမှတဖန် ၂၀၁၇ ခုနှစ် ဇွန်လအရောက်တွင် GitLab သို့ပြောင်းရွှေ့ခဲ့ပြန်သည်။

 ဖိုင်ဖော်မတ်များ 
Inkscape တွင် ပင်မအသုံးပြုသည့် ဖော်မတ်မှာ SVG 1.1 ဖြစ်ပြီး ဤဖော်မတ်၏ ကန့်သတ်ချက်များအတွင်း ဖန်တီးပြင်ဆင်နိုင်သည်ဟု ဆိုလိုသည်။ SVG ဖော်မတ်သည် Cascading Style Sheets (CSS) စံနှုန်းကို အတွင်းပိုင်း၌ အသုံးပြုထားသည်။ Inkscape တွင် ရှုပ်ထွေးသော script များအတွက် ဘာသာစကားမျိုးစုံ ပံ့ပိုးမှု ပါရှိသည်။

+Inkscape တွင် ထောက်ပံ့ထားသော file format များ Format အမည် Import လုပ်ခြင်း Export လုပ်ခြင်း Adobe Illustrator Artwork (AI)  CorelDRAW (CDR, CDT, CCX, CMX)  Microsoft Visio (VSD, VSDM, VSDX, VDX)  Portable Document Format (PDF)   compressed SVG (SVGZ)  JPEG   PNG   GIF  BMP  Computer Graphics Metafile (CGM)  Encapsulated PostScript (EPS)   PostScript (PS)   SK1  Affinity Designer (AFDESIGN)  Sketch  Scalable Vector Graphics (SVG)   Xfig (FIG)  Flash XML Graphics (FXG)  Hewlett-Packard Graphics Language (HPGL)  HTML5 canvas element  LaTeX (TeX)  Synfig (SIF)  Extensible Application Markup Language (XAML) 

 ပလပ်ဖောင်း ထောက်ပံ့မှု 
Inkscape 1.0.x (ဗားရှင်းဟောင်း 0.92.x) ၏ နောက်ဆုံးဗားရှင်းကို Linux ၊ Windows 7 နှင့်အထက်၊ macOS 10.11–10.15 ပလပ်ဖောင်းများအတွက် ရရှိနိုင်သည်။

macOS အတွက် ပြုလုပ်ထားသော အစောပိုင်း Inkscape ဗားရှင်းများတွင် အချို့သော mouse ဖြင့် လုပ်ဆောင်မှုများကို မတုံ့ပြန်သည့် ပြဿနာတစ်ခုရှိခဲ့ပြီး macOS Ventura (macOS 13) ပေါ်ရှိ GTK3 အား အခြေခံထားသည့် app အားလုံးအပေါ် သက်ရောက်မှုရှိခဲ့သည်။ GTK ဆိုသည်မှာ မတူညီသော ပရိုဂရမ်များစွာတွင် အသုံးပြုထားသည့် ဂရပ်ဖစ်ဆိုင်ရာ အသုံးပြုသူ အင်တာဖေ့စ်များ (GUIs) ဖန်တီးရန်အတွက် အခမဲ့ပြီး လွတ်လပ်စွာ ရင်းမြစ် ရယူအသုံးပြုနိုင်သော ဆော့ဖ်ဝဲ widget toolkit တစ်မျိုးဖြစ်သည်။ Inkscape ဗားရှင်း 1.2.2 အပေါ်လည်း သက်ရောက်မှုရှိခဲ့ပြီး တည်ငြိမ်သော ဗားရှင်း မထွက်ရှိသေးသ၍ ၎င်းအား macOS Ventura သို့ ထည့်သွင်းခြင်းမပြုရန် ၎င်း၏ ဝဘ်ဆိုက်တွင် အကြံပြုခဲ့သည်။ ဗားရှင်း 1.3 တွင် ၎င်းပြဿနာများအားလုံးကို ဖြေရှင်းထားသည်။

အက်ပဲ ဆီလီကွန် ပရိုဆက်ဆာများဖြစ်သော M1, M2 နှင့် M3 မိသားစုဝင် ပရိုဆက်ဆာများ၌ ဖြစ်ပွားသော ပြဿနာအများစုကို ဗားရှင်း 1.3 တွင် ဖြေရှင်းပေးထားပြီး Inkscape ၏ macOS အတွက် ဒေါင်းလုဒ်ဆိုဒ်တွင် Intel ပရိုဆက်ဆာများအတွက် Intel ဗားရှင်းနှင့် Apple Silicon M မိသားစုဝင် ပရိုဆက်ဆာများအတွက် arm64 ဗားရှင်းဟူ၍ ရွေးချယ်နိုင်ရန် ပြုလုပ်ပေးထားသည်။

 ထုတ်ဝေမှု သမိုင်း 

 Versionထွက်ရှိသည့် ရက်စွဲ သိသာထင်ရှားသော အင်္ဂါရပ်များနှင့် အပြောင်းအလဲများ   ၁၁ နိုဝင်ဘာ ၂၀၀၃  Initial release of Inkscape based on Sodipodi 0.32, new keyboard shortcuts   ၁၁ ဒီဇင်ဘာ ၂၀၀၃  GUI redesign and improved usability   ၁၆ ဖေဖော်ဝါရီ ၂၀၀၄ Boolean path operations and path inset/outset, major code refactoring   ၁၂ ဧပြီ ၂၀၀၄ Text kerning and letter spacing, multi-stage gradients   ၂၀ ဇူလိုင် ၂၀၀၄ Markers, clones, and pattern fills   ၃၀ နိုဝင်ဘာ ၂၀၀၄ Multi-layer support, bitmap tracing (only greyscale), and text on path   ၁၀ ဖေဖော်ဝါရီ ၂၀၀၅  Clone tiler tool and color bitmap tracing   ၂၆ ဇူလိုင် ၂၀၀၅  Flowing text support, styling text spans, enhanced effects support, and the new gradient tool   ၁၉ နိုဝင်ဘာ ၂၀၀၅  Connector tool, collaborative editing, tablet pressure/angle sensitivity   ၂၄ ဇွန် ၂၀၀၆  Layers panel, support for clipping and masking, PDF export with transparency   ၅ ဖေဖော်ဝါရီ ၂၀၀၇  Gaussian blur, pattern along path, new Undo History panel, improved bitmap tracing using simple interactive object extraction, color effects   ၂၄ မတ် ၂၀၀၈  Docking user interface, Paint Bucket, Tweak and 3D Box tools, Live Path Effects, support for most SVG filters, the ability to open PDF files, import from the Open Clip Art Library, and OpenType/PostScript and Type1 font support   ၂၄ နိုဝင်ဘာ ၂၀၀၉  Eraser tool (can slice paths), timed autosave, spiro splines interface for paths, auto-smooth nodes for paths, spellchecker for the text tool, new path effects like "sketch" and "hatches", new Python extensions like "alphabet soup" and "convert to Braille", basic support for SVG fonts   ၂၃ ဩဂုတ် ၂၀၁၀;ဇူလိုင် ၂၀၁၄  Multipath node editing, improved text tool: subscript, superscript, numerical and preset inputs for text kerning, tracking and more text enhancements, new Airbrush (Spray) tool, LaTeX export with PDF, PS, EPS, JessyInk extension for creating presentations viewable in SVG-enabled web browsers   ၃၀ ဇန်နဝါရီ ၂၀၁၅  Switched from libnr to Cairo rendering library, which significantly improved rendering speed. Refactoring; Measure tool, new import/export formats, grayscale mode, alignment modes, Symbol library and support for Visio stencils, Guides can have labels, variable width strokes (PowerStroke).   ၄ ဇန်နဝါရီ ၂၀၁၇  Infrastructure Focus; Mesh gradients, new path effects, default resolution changed from 90 dpi to 96 dpi to match the CSS standard, options for switching OpenType font features, last release 0.92.5, windows 7 Minimum for Windows since 0.92.4, 0.92.3 Vista and XP last version    ၄ မေ ၂၀၂၀ Transition to GTK3 and Python 3, customizable themes, better HiDPI screen support, controllable width of PowerStroke with pressure sensitive graphics tablet, new PNG export options, variable font support., no uniconverter support with less Import filters Native support for MacOS 10.10–10.15 Catalina. Experimental color-managed PDF export, last release 1.0.2   ၂၄ မေ ၂၀၂၁  Significant changes in core and GUI, only Python 3 extensions supported, improved live path effects (LPE), last release 1.1.2   ၁၆ မေ ၂၀၂၂  New Page tool for multiple pages, Layers and Objects dialog merged, improved gradient editor, ability to export to multiple formats, improved SVG Font Editor, new 'Tiling' Live Path effect, improved performance, bugfix and some changes in GUI, improved macOS integration.   ၁၄ ဇူလိုင် ၂၀၂၂  Critical bugfix   ၅ ဒီဇင်ဘာ ၂၀၂၂  Maintenance and critical bug fix. Last version to support Windows 7 and 8.   ၂၃ ဇူလိုင် ၂၀၂၃  New tools for shape building, pattern editor, document resources, page margin and bleed; return of Search, opacity & blend modes in Layers & Objects dialog and of an optional persistent snap bar; improved canvas editing, XML Editor, welcome dialog, LPE, PDF import, public beta available   ၁၈ နိုဝင်ဘာ ၂၀၂၃  Maintenance and bugfix to dedicate to its 20th anniversary   ၂၆ နိုဝင်ဘာ ၂၀၂၃  Fix data loss bugs from previous release, which affect saving stars, polygons, spirals and 3D boxes in SVG   ၁၃ အောက်တိုဘာ ၂၀၂၄  Filter gallery, modular grids, improvements to swatches dialog and palette file handling, unified font browser preview    –  Planned but not released due to significant late-breaking  bug with new features later folded into version1.4.2   ၁၂ မေ ၂၀၂၅  Maintenance and bugfix release with some new minor features   –  Development snapshot available from Inkscape, release schedule not announced 

 ပြခန်း 

 ကိုးကား 

 ပြင်ပလင့်များ 



ကဏ္ဍ:ဝင်းဒိုး ဆော့ဝဲလ်
ကဏ္ဍ:Mac ဆော့ဝဲလ်
ကဏ္ဍ:၂၀၀၃ ဆော့ဝဲလ်
ကဏ္ဍ:C++ ဖြင့် ရေးသားထားသော အခမဲ့ ဆော့ဝဲလ်
ကဏ္ဍ:အခမဲ့ နှင့် ရင်းမြစ် လွတ်လပ်စွာ ရယူအသုံးပြုနိုင်သော ဆော့ဝဲလ်များ
ကဏ္ဍ:စကေးချနိုင်သော ဗက်တာ ဂရပ်ဖစ်
ကဏ္ဍ:ဘာသာစကားအမျိုးမျိုးဖြင့် အသုံးပြုနိုင်သော အခမဲ့ ဆော့ဝဲလ်
ကဏ္ဍ:အခမဲ့ အသုံးပြုနိုင်သော ဆော့ဝဲလ်
ကဏ္ဍ:အခမဲ့ အသုံးပြုနိုင်သော ဂရပ်ဖစ် ဆော့ဝဲလ်
ကဏ္ဍ:အခမဲ့ အသုံးပြုနိုင်သော ဗက်တာ ဂရပ်ဖစ် တည်းဖြတ်ရေး ဆော့ဝဲလ်